Seegogga se Bloggie | sommer woordjies wat waai in die wind en miskien aanklank sal vind | Bladsy 3
Die storie van Naomi, Orpa en Rut is een wat deur die eeue die verbeelding aangegryp het: Naomi en haar gesin wat in ‘n vreemde heidense land gaan werk het; haar man en seuns se ontydige dood; haar skoondogter, Rut, wat haar hele bekende lewe agterlaat en saam met haar skoonma terugtrek Israel toe; ook die uiteindelike pragtige liefdeverhaal tussen Rus en Boas.
Hierdie is ‘n lekkerlees boek vol aksie en drama, wat die mooi ware verhaal vir ‘n mens lewendig maak. Die vertaling is goed gedoen en dit lees lekker. Ek kan dit aanbeveel vir almal wat van ‘n lekker storie hou.
Baie dankie aan CUM boeke wat my die geleentheid gegee het om die boek te lees.
Hier sit Bekkie heelbo op ‘n mandjie naby die dak in die komb¹uis, en hy voel baie tevrede met homself. Hy weet hy is King of the Castle!
Bekkie op die balk onder die afdak. as jy hom goed ken sal jy sien dat sy gesigsuitdrukking hier heel anders as op die foto heel bo. ” Ek sit nou hier buite. Ek weet ek het nou iets gedoen wat ek nie moes doen nie en wat nou?”
Laat hom buite bad ( in n badhokkie), verkieslik op verskillende plekke in die tuin, ook om hom bekend te maak met die omgewing. Gaan wys hom ook veranderinge wat jy dalk in jou tuin aangebring het, sodat vreemde strukture ens hom nie laat skrik nie.
Ek het die nare voorreg gehad om te sien hoe n kaàlwang arend op Bekkie afduik, met die doel om hom te vang. Die arend het weer opgestyg- met leë kloue, maar Bekkie was weg! Het hy erens dood gelê? Ek het 2 uur lank geroep en gesoek, maar Bekkie was skoonveld. Toe kry ek hom later, net daar waar die arend hom wou vang. Hy het onder digte lae takke ingevlieg en daar op n lae takkie tjoepstil gesit en wegkruip. Nie eers sy mamma se roep het hom laat beweeg of antwoord nie- vir meer as 2 uur lank!
Hoeveel stres verduur ‘n huisvoëltjie wat nie kan vieg nie, wanneer hy skrik of bang word? Wat gebeur met hom as hy wel skrik en op sy lomp wyse uitvlieg? Hy kan nie homself verdedig teen honde, katte of valke nie, hy kan nie op die hoogste takke wegvlug van gevaar af nie( of rats tussen dun takkies invlieg nie) en as hy nie gevind word nie, is sy kans op oorlewing uiters skraal.